Ulykken skete 31. maj sidste år, da matrosen stod på bildækket, da færgen var ved at blive lastet. Matrosen stod med ryggen til, da føreren af en lift kørte ham over. Havarikommissionen konstaterer, at der var mangler i sikkerheden blandt andet var der ingen skriftlige rutiner omkring sikkerheden eller arbejdsfordeling. Det skriver den svenske avis Gøteborg Posten. Havarikommissionen anbefaler Stena Line, at der indføres tydelige rutiner, når der lastes og krav om at alt personale, der arbejder på bildæk har sikkerhedsudstyr på.

Referat:
Rederiet Stena Line får nu kritik af den svenske havarikommission for manglede sikkerhed i forbindelse med en ulykke i Frederikshavn, der kostede en 21-årig matros livet.